**SPRÁVA O ÚČASTI VEREJNOSTI NA TVORBE PRÁVNEHO PREDPISU**

Verejnosť bola o príprave návrhu zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov, informovaná prostredníctvom predbežnej informácie zverejnenej na právnom a informačnom portáli Slov-Lex (PI/2023/94) v termíne od 14. marca 2023 do 27. marca 2023.

K predbežnej informácii o predmetnom návrhu zákona verejnosť nevzniesla žiadne pripomienky.

Návrh zákona bol zároveň predmetom jedného kola medzirezortného pripomienkového konania uskutočneného v termíne od 13. apríla 2023 do 4. mája 2023, v rámci ktorého mala verejnosť možnosť sa s návrhom zákona detailne oboznámiť, avšak k návrhu zákona neuplatnila žiadne pripomienky.